**Jonatan Toivo Antero Tanus** (s. 4. kesäkuuta 1995 Kuopio) on uransa lopettanut suomalainen jääkiekkoilija, joka pelasi muun muassa Tanskan Metal Ligaenin Odense Bulldogsissa. Hän on pelipaikaltaan vasen laitahyökkääjä, mutta osaa pelata myös keskushyökkääjänä. Tanusta luonnehdittiin hänen pelatessaan Tapparan junioreissa jopa yhdeksi ikäluokkansa lupaavimmista pelaajista Suomessa, mutta sittemmin hänen kehityksensä ei ole kuitenkaan edennyt aivan odotetusti ja Tanus on pelannut SM-liigassa ennen kautta 2017–2018 vain kaksi ottelua. Kaudella 2016–2017 Tanus teki Mestiksen yhden kauden runkosarjan maaliennätyksen 40 maalillaan. Hän lopetti uransa joulukuussa 2022.

Ura
---

### Seuraura

Tanus on Tapparan kasvatti. Hän toimi kaudella 2009–2010 vuoden alaikäisenä seuran C-nuorten kapteenina ja oli Tapparan paras pistemies ja maalintekijä C-nuorten SM-karsinnoissa tehopistein 10+7=17 ja kevään 2015 pudotuspeleissä tehopistein 11+4=15. Tanus ylsi myös runkosarjassa joukkueen sisäisen maalipörssin kärkeen. Hänen ja HPK:n Ismo Nikkisen edellä C-nuorten SM-sarjan maalipörssissä oli vain HIFK:n Ville Koskela. Tanus voitti kauden päätteeksi C-nuorten SM-pronssia. Kaudella 2010–2011 hän ylsi Tapparan B-nuorten sisäisen piste-, maali- ja syöttöpörssin voittoon SM-karsinnoissa tehopistein 6+8=14. Tanus pelasi suurimman osan runkosarjastaan vain 15-vuotiaana seuran A-nuorissa tehden 19 ottelussa 13 tehopistettä. Hän vahvisti myös Tapparan C-nuoria ja voitti koko C-nuorten SM-sarjan pudotuspelien pistepörssin tehopistein 11+15=26. Tanus voitti kauden päätteeksi C-nuorten SM-hopeaa.

Kaudella 2011–2012 Tanus oli tehopistein 18+20=38 Tapparan A-nuorten kolmanneksi paras pistemies. OHL-joukkue Peterborough Petes varasi hänet 42. pelaajana CHL:n varaustilaisuudessa vuonna 2012. Tanus harjoitteli kesällä 2012 Tapparan SM-liigajoukkueen vahvuudessa, mutta elokuussa hänen kerrottiin kuitenkin siirtyvän Petesiin kaudeksi 2012–2013. Tanus oli joukkueen neljänneksi paras pistemies Francis Menardin kanssa tehopistein 15+18=33. Kauden jälkeen hän liittyi taas Tapparan harjoitusvahvuuteen, mutta Tanus palasi kuitenkin Petesiin kaudeksi 2013–2014.

Kesäkuussa 2014 Tanus teki vuoden mittaisen sopimuksen Mestis-joukkue Lempäälän Kisan kanssa. Hän teki kaudella 2014–2015 38 runkosarjaottelussa tehopisteet 10+3=13 ja kuudessa pudotuspeliottelussa kaksi maalia. Tanus pelasi kauden aikana myös Tapparan A-nuorissa. Toukokuussa 2015 Tanus siirtyi try-outille seuran SM-liigajoukkueeseen, jonne hän sai vuoden mittaisen jatkosopimuksen elokuussa kaudeksi 2015–2016. Tanus aloitti kautensa lainalla LeKissä. Hän pelasi ensimmäisen ottelunsa SM-liigassa Tapparassa 17. marraskuuta 2015 vieraissa Hämeenlinnan Pallokerhoa vastaan. Tanus merkittiin joukkueen nelosketjun vasempaan laitaan Manu Honkasen ja Miika Heikkilän viereen. Hän sai ottelussa jääaikaa 8.51 minuuttia ja hänelle tuomittiin yksi kahden minuutin jäähy koukkaamisesta. Tanus pelasi Tapparassa kaksi runkosarjaottelua. Hän pelasi kuitenkin lähes koko kauden LeKissä, jonka kolmanneksi paras maalintekijä ja neljänneksi paras pistemies Tanus oli tehopistein 11+15=26.

Kesällä 2016 Tanus haki jälleen try-outin pelipaikkaa Tapparan SM-liigajoukkueesta, mutta hän jäi ilman sopimusta ja teki elokuussa kaudeksi 2016–2017 vuoden mittaisen sopimuksen Mestis-joukkue Savonlinnan Pallokerhon kanssa. Joulukuussa 2016 Tanus teki kahdeksassa ottelussa kovat tehopisteet 10+8=18 ja hänet valittiin Mestiksen kuukauden pelaajaksi. Tanus voitti lopulta koko sarjan piste- (Jouni Rinne -palkinto) ja maalipörssin (Kai Nurminen -palkinto) tehopistein 40+28=68 sekä tehotilaston (Jari Hirsimäki -palkinto) lukemalla +31. Hänellä oli myös Mestiksen paras piste per peli -keskiarvo (1,39). Tanuksen 40 maalia oli myös Mestiksen uusi yhden kauden runkosarjan maaliennätys, kun se oli aiemmin Samuli Kivimäen (38 maalia) nimissä kaudelta 2013–2014. Tanus teki loppuottelusarjan neljännessä ottelussa 17. huhtikuuta 2017 vieraissa Kiekko-Vantaata vastaan SaPKon Mestiksen mestaruuden ratkaisseen 0–1-voittomaalin jatkoajalla ylivoimalla ajassa 65.45. Hänet palkittiin kauden päätteeksi pelaajien äänestämänä sarjan parhaana pelaajana Kultaisella kiekolla, parhaana hyökkääjänä Mika Helkearo -palkinnolla sekä valittiin ensimmäiseen tähdistökentälliseen.

Kaudeksi 2017–2018 Tanus siirtyi kaksivuotisella sopimuksella Saimaan Pallon SM-liigajoukkueeseen. Hän teki liigauransa avausmaalin uransa neljässä ottelussaan, runkosarjan toisella kierroksella 9. syyskuuta 2017 ylivoimalla vieraissa KooKoota vastaan. Kaikkiaan Tanuksen varsinainen tulokaskausi SM-liigassa toi 57 runkosarjaottelussa tehopisteet 12+21=33 ja yhdeksässä pudotuspeliottelussa tehopisteet 2+1=3. Hän oli runkosarjassa SaiPan toiseksi paras pistemies Topi Nättisen jälkeen. Tanus voitti myös koko liigan tulokkaiden syöttöpörssin ja sijoittui tulokkaiden pistepörssissä toiseksi edellään vain TPS:n Petrus Palmu. Hän oli kauden päätteeksi ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta palkinnon vei lopulta kuitenkin TPS:n Petrus Palmu. Kaudella 2018–2019 Tanuksen kehitys otti hieman takapakkia hänen tulokaskaudestaan ja Tanus teki runkosarjassa 21 tehopistettä. SaiPan kausi päättyi pudotuspelien ensimmäiselle kierrokselle, jossa hän oli joukkueen paras pistemies tehopistein 1+3=4.

Tanus siirtyi kaudeksi 2019–2020 kaksivuotisella sopimuksella Pelicansiin. Hän kuului kuitenkin joukkueen alisuorittajiin tehtyään 44 runkosarjaottelussa vain seitsemän tehopistettä. Kauden 2020–2021 Tanus aloitti kohtalaisen hyvin ja hän sivusi jo edellisen kauden pistemääräänsä, kunnes Tanus loukkaantui marraskuussa 2020. Hän palasi kaukaloihin tammikuussa 2021, mutta Tanus kuitenkin katosi kuvasta kokonaan kevätkaudella, jolloin hän teki vain yhden syöttöpisteen. Kaikkiaan Tanus teki 35 runkosarjaottelussa tehopisteet 5+3=8. Neljässä pelaamassaan pudotuspeliottelussa hän jäi ilman tehopisteitä.

Kaudeksi 2021–2022 Tanus siirtyi vuoden mittaisella sopimuksella Tanskan Metal Ligaenin Odense Bulldogsiin.

### Maajoukkueura

Tanus pelasi alle 18-vuotiaiden maailmanmestaruuskilpailuissa vuonna 2013, jolloin hän voitti pronssia. Tanus pelasi myös alle 18-vuotiaiden Ivan Hlinkan muistoturnauksessa vuosina 2011 ja 2012, joista jälkimmäinen turnaus päättyi hopeaan. Hän pelasi myös World U-17 Hockey Challengessa vuonna 2011. Yhteensä Tanus on pelannut kuusi nuorten ja 56 poikien maaottelua. Hän toiminut sekä Suomen alle 16- että 17-vuotiaiden maajoukkueen kapteenina.

Tanus palkittiin Pohjola-leirin parhaana pelaajana vuonna 2010 ja hänet valittiin myös tähdistökentälliseen.

Muuta
-----

Tanuksen pikkuveli Kristian pelaa hyökkääjänä Tapparan SM-liigajoukkueessa. Veljesten isä Michel Tanus toimii Tapparan SM-liigajoukkueen lääkärinä ja äiti Sari Tanus on Suomen Kristillisdemokraattien kansanedustaja. Jonatan Tanuksen isä Michel on kotoisin Isralista ja Jonatan Tanuksella on myös Israelin passi. Tanus puhuu suomen lisäksi arabiaa.

Tanus pelaa myös Rullakiekon SM-liigaa puolustajana Team Haippi-joukkueessa. Vuonna 2010 hän voitti rullakiekon B-nuorten Suomenmestaruuden Turussa pelatussa turnauksessa, jonka pistepörssin Tanus voitti tehoilla 7+14=21. Tanus voitti kesällä 2021 rullakiekon suomen mestaruuden Team Haippi-joukkueessa

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Tappara | A-SM | 19 | 6 | 7 | 13 | 6 | – | – | – | – | – |
| 2011–2012 | Tappara | A-SM | 41 | 18 | 20 | 38 | 54 | – | – | – | – | – |
| 2012–2013 | Peterborough Petes | OHL | 67 | 15 | 18 | 33 | 34 | – | – | – | – | – |  |  |  |  |  |  | U18 | 7 | 3 | 2 | 5 | 4 |
| 2013–2014 | Peterborough Petes | OHL | 55 | 13 | 22 | 35 | 45 | 8 | 0 | 0 | 0 | 0 |
| 2014–2015 | Tappara | A-SM | 14 | 5 | 8 | 13 | 12 | – | – | – | – | – |
|  | LeKi | Mestis | 38 | 10 | 3 | 13 | 57 | 6 | 2 | 0 | 2 | 4 |
| 2015–2016 | Tappara | SM-liiga | 2 | 0 | 0 | 0 | 2 | – | – | – | – | – |
|  | LeKi | Mestis | 40 | 11 | 15 | 26 | 38 | – | – | – | – | – |
| 2016–2017 | SaPKo | Mestis | 49 | 40 | 28 | 68 | 40 | 11 | 5 | 8 | 13 | 18 | Ykköstähdistö |
| 2017–2018 | SaiPa | SM-liiga | 57 | 12 | 21 | 33 | 33 | 9 | 2 | 1 | 3 | 6 |
| 2018–2019 | SaiPa | SM-liiga | 54 | 10 | 11 | 21 | 10 | 3 | 1 | 3 | 4 | 2 |
| 2019–2020 | Pelicans | SM-liiga | 44 | 2 | 5 | 7 | 14 | – | – | – | – | – |
| 2020–2021 | Pelicans | SM-liiga | 35 | 5 | 3 | 8 | 6 | 4 | 0 | 0 | 0 | 2 |
| 2021–2022 | Odense Bulldogs | Tanska | 37 | 10 | 15 | 25 | 66 | 13 | 1 | 2 | 3 | 27 |
| 5 kautta | yhteensä | SM-liiga | 192 | 29 | 40 | 69 | 63 | 16 | 3 | 4 | 7 | 10 |
| 1 kausi | yhteensä | Tanska | 37 | 10 | 15 | 25 | 66 | 13 | 1 | 2 | 3 | 27 |
| 3 kautta | yhteensä | Mestis | 127 | 61 | 46 | 107 | 135 | 17 | 7 | 8 | 15 | 22 |

Lähteet
-------

* Jonatan Tanus The Internet Hockey Databasessa (englanniksi)
* Jonatan Tanus Eurohockey-sivustolla (englanniksi)
* Jonatan Tanus *Elite Prospects*. Everysport Media Group AB.  (englanniksi)

### Viitteet

1. 1 2 3 4  Pesonen, Jarmo: SaPKo-organisaation ammattimaisuus yllätti Jonatan Tanuksen *ita-savo.fi*.  11.11.2016. Savonlinna:  Kaakon Viestintä Oy.  Arkistoitu 4.1.2017. Viitattu 3.1.2017.
2. ↑  Urheilukoulun varusmiesvalinnat on tehty *puolustusvoimat.fi*.  30.4.2014. Puolustusvoimat.  Arkistoitu 21.11.2015. Viitattu 21.11.2015.
3. 1 2 3 4 5 6 7 8  Jonatan Tanus *Elite Prospects*. Everysport Media Group AB.  (englanniksi)
4. 1 2 3  Tappara-lupaus lähtee ensi kaudeksi Pohjois-Amerikkaan *suomikiekko.com*.  18.8.2012. Nordic Sport Media. Viitattu 21.11.2015.
5. ↑  Oinonen, Juha: Jonatan Tanus − takana loistava tulevaisuus *Jatkoaika.com*.  3.8.2016. Jatkoaika r.y. Viitattu 6.8.2016.
6. 1 2  Tanus laukoi itsensä Mestiksen historiankirjoihin - maaliennätys uusiin lukemiin *Jatkoaika.com*.  11.3.2017. Jatkoaika r.y. Viitattu 18.4.2017.
7. ↑  Lauri Saastamoinen: Jatkoaika: Jonatan Tanus lopettaa peliuransa! *SuomiKiekko*.  14.12.2022. Viitattu 1.1.2023.
8. ↑  Elite Prospects - Tappara U16 *eliteprospects.com*. Everysport Media Group AB. Viitattu 31.3.2019. (englanniksi)
9. ↑  Elite Prospects - U16 SM-sarja Stats 2009-2010 *eliteprospects.com*. Everysport Media Group AB. Viitattu 31.3.2019. (englanniksi)
10. ↑  Elite Prospects - Tappara U18 *eliteprospects.com*. Everysport Media Group AB. Viitattu 31.3.2019. (englanniksi)
11. ↑  Elite Prospects - U16 SM-sarja Stats 2009-2010 *eliteprospects.com*. Everysport Media Group AB. Viitattu 31.3.2019. (englanniksi)
12. ↑  Elite Prospects - Tappara U20 *eliteprospects.com*. Everysport Media Group AB. Viitattu 31.3.2019. (englanniksi)
13. ↑  Tanus suuntaa Pohjois-Amerikkaan *Jatkoaika.com*.  17.8.2012. Jatkoaika r.y. Viitattu 21.11.2015.
14. ↑  Elite Prospects - Peterborough Petes *eliteprospects.com*. Everysport Media Group AB. Viitattu 26.5.2021. (englanniksi)
15. ↑  Tappara julkisti joukkueensa - Puistola palaa kirvesrintoihin *Jatkoaika.com*.  20.5.2013. Jatkoaika r.y. Viitattu 21.11.2015.
16. ↑  LeKi avasi kymmenellä sopimuksella, myös valmennusryhmä täydentyi *Jatkoaika.com*.  18.6.2014. Jatkoaika r.y. Viitattu 21.11.2015.
17. ↑  Jani Lajunen siirtyy Ruotsista Tapparaan *Jatkoaika.com*.  6.5.2015. Jatkoaika r.y. Viitattu 21.11.2015.
18. ↑  Koeaika tuotti sopimukset Levtchille ja Tanusille *Jatkoaika.com*.  28.8.2015. Jatkoaika r.y. Viitattu 21.11.2015.
19. ↑  Kokoonpanot *liiga.fi*.  17.11.2015. Jääkiekon SM-liiga Oy. Viitattu 26.5.2021.
20. ↑  Ottelutilastot *liiga.fi*.  17.11.2015. Jääkiekon SM-liiga Oy. Viitattu 21.11.2015.
21. ↑  Elite Prospects - LeKi *eliteprospects.com*. Everysport Media Group AB. Viitattu 31.3.2019. (englanniksi)
22. ↑  SaPKo vahvistuu Tapparassa kiekkoilleella Jonatan Tanuksella *Jatkoaika.com*.  1.8.2016. Jatkoaika r.y. Viitattu 6.8.2016.
23. ↑  SaPKon Jonatan Tanus on valittu Kuukauden pelaajaksi *mestis.fi*.  3.1.2017. Suomen Jääkiekkoliitto – Finlands Ishockeyförbund ry.  Arkistoitu 4.1.2017. Viitattu 3.1.2017.
24. ↑  SaPKo on Mestiksen mestari – maalikuningas Tanus survoi ratkaisun *Jatkoaika.com*.  17.4.2017. Jatkoaika r.y. Viitattu 19.4.2017.
25. ↑  Mestis-kauden parhaimmisto sai palkintonsa - Tanuksen tykkikausi keräsi arvostusta *Jatkoaika.com*.  27.4.2017. Jatkoaika r.y. Viitattu 27.4.2017.
26. ↑  SaPKon Mestiksen mestaruuteen johdattanut Tanus SaiPan hyökkäykseen *Jatkoaika.com*.  19.4.2017. Jatkoaika r.y. Viitattu 19.4.2017.
27. ↑  Otteluseuranta *liiga.fi*.  9.9.2017. Jääkiekon SM-liiga Oy. Viitattu 9.9.2017.
28. ↑  Elite Prospects - SaiPa *eliteprospects.com*. Everysport Media Group AB. Viitattu 31.3.2019. (englanniksi)
29. ↑  Pelaajatilastot *liiga.fi*. Jääkiekon SM-liiga Oy. Viitattu 3.4.2018.
30. ↑  Seppänen, Antti: Vuoden tulokas 2018 – kuka heistä on äänestyksen ykkönen? *liiga.fi*.  29.4.2018. Jääkiekon SM-liiga Oy. Viitattu 3.5.2018.
31. ↑  Saastamoinen, Lauri: IS: Pelicans kävi ryöstöretkellä vihollisen leirissä – taiturimainen hyökkääjä siirtyy Lahteen! *suomikiekko.com*.  27.3.2019. Nordic Sport Media. Viitattu 31.3.2019.
32. ↑  Elite Prospects - SaiPa *eliteprospects.com*. Everysport Media Group AB. Viitattu 31.3.2019. (englanniksi)
33. ↑  Pelicansille maalivahti Pohjois-Amerikasta - hyökkäykseen viisi uutta vahvistusta *Jatkoaika.com*.  17.4.2019. Jatkoaika r.y. Viitattu 17.4.2019.
34. ↑  Luhtakallio, Toni: Pelaaja-arviot 2019−20: 52 yrittäjää, viisi kiitettävää suoritusta − Pelicansin kausi oli yhtä turbulenssia *Jatkoaika.com*.  19.3.2020. Jatkoaika r.y. Viitattu 16.4.2020.
35. ↑  Salonen, Aleksi: Viikkoraportti: Pelicansin liigamiehistölle ei löytynyt pysäyttäjää *pelicans.fi*.  20.11.2020. Lahden Pelicans Oy. Viitattu 26.5.2021.
36. ↑  Määttä, Arto: Pelicansin pelaaja-arviot 2020−21: Edellisen kauden pettymys pyyhittiin Lahdessa pois Björnisen ja Laschin johdolla *Jatkoaika.com*.  30.4.2021. Jatkoaika r.y. Viitattu 26.5.2021.
37. ↑  Ottelu ottelulta *liiga.fi*. Jääkiekon SM-liiga Oy. Viitattu 26.5.2021.
38. ↑  Secher, Martin: Finsk forward forstærker Odense Bulldogs *Metalligaen.dk*.  4.6.2021. Danmarks Ishockey Union. Viitattu 4.6.2021. (tanskaksi)
39. ↑  Pelaajat – T *tappara.fi*. Tamhockey Oy. Viitattu 17.4.2019.
40. ↑  Kristian Tanus *Elite Prospects*. Everysport Media Group AB.  (englanniksi)
41. 1 2  SaiPan kahden passin laitahyökkääjä: "Pelataan mieluummin Suomi-paidassa" *LS24*.  23.11.2017. Viitattu 1.1.2023.
42. ↑  Pahalammelle kultaa B-nuorten SM-turnauksessa (Arkistoitu – Internet Archive)